מרדכי רוטנברג

מרדכי רוטנברג
שלט לכבודו במבואת בניין בית הספר לעבודה סוציאלית בקמפוס האוניברסיטה העברית בהר הצופים
מרדכי רוטנברג (נולד באפריל 1932, ו' בניסן תרצ"ב) הוא סוציולוג ופסיכולוג ישראלי, יהודי יליד שלזיה (אז בגרמניה), פרופסור אמריטוס לעבודה סוציאלית באוניברסיטה העברית בירושלים, חתן פרס ישראל לחקר העבודה הסוציאלית לשנת ה'תשס"ט, עמית מחקר במרכז הירושלמי לענייני ציבור ומדינה. 

ספריו של רוטנברג עוסקים במגוון רחב של נושאים בתחומי הסוציולוגיה, הפסיכולוגיה והעבודה הסוציאלית. מרבית ספריו פורסמו באנגלית, ותורגמו לעברית, לצרפתית וליפנית.

==ביוגרפיה==

רוטנברג נולד בשנת 1932 לדוד ויטי ינטע (בת ר' צבי אלימלך ב"ר אליעזר גרוסר ממשפחת ר' צבי אלימלך מדינוב) בברסלאו שבשלזיה, גרמניה, בן למשפחה מצאצאי רבי יצחק מאיר אלתר (רוטנברג), מייסד חסידות גור. עם עליית הנאצים לשלטון נעצר אביו, ובשנת 1939, לאחר ששוחרר עלתה המשפחה לארץ ישראל.

השתתף במלחמת העצמאות בקרב נוטרדאם בירושלים, והיה שותף לידוי בקבוק מולוטוב לעבר המשוריין שהוביל טור משוריינים של הלגיון הירדני למרגלות מנזר נוטרדם, שהביא לשריפת המשוריין, לעצירת הטור ולנסיגתו. לאחר מכן השתתף בסלילת דרך בורמה ובפעולות נוספות. בשנת 1950 החל לשרת כלוחם בנח"ל ושירת ביחידת קדם - 101

בשנים 1954 – 1956 למד עבודה סוציאלית באוניברסיטה העברית בירושלים. פעל כעובד סוציאלי במועצה האזורית עזתה וכקצין מבחן לנוער בירושלים. במקביל למד סוציולוגיה וחינוך באוניברסיטה העברית. קיבל תואר שני בקרימינולוגיה ובעבודה סוציאלית באוניברסיטת ניו יורק. עם חזרתו ארצה שימש כמפקח על מוסדות סגורים לנוער עבריין.

בשנים 1966 – 1969 למד רווחה חברתית ופסיכולוגיה חברתית באוניברסיטת ברקלי. עבודת הדוקטורט שלו נערכה בבתי כלא בארצות הברית, ועסקה בנושא "האחר המשמעותי – חשיבותו של האחר לדרך שבה תופש האדם את עצמו".

בשנת 1970 הצטרף לסגל האוניברסיטה העברית, כמרצה בבית הספר לעבודה סוציאלית, וכן במכון לקרימינולוגיה ובחוג לפסיכולוגיה. בשנת 1980 מונה לפרופסור מן המניין. 

מתחילת שנות השבעים פיתח רוטנברג את הרעיון של "פסיכולוגיה יהודית-דיאלוגית", שבמסגרתו בנה תורה פסיכולוגית חדשה מתוך רעיונות יהודיים.

בשנת 2005 יצא לאור לכבודו ספר יובל בשם החיים כמדרש - עיונים בפסיכולוגיה יהודית, ובו מאמרים מאת יורם בילו, יהודה ליבס, אדמיאל קוסמן, הרב עדין שטיינזלץ, שלמה גיורא שוהם, משה אידל, אלי ויזל ואחרים. 

בשנת 2009 זכה בפרס ישראל בחקר העבודה הסוציאלית. מנימוקי הוועדה: 
:רוטנברג הקים וייסד מודל חשיבה יצירתי, פורץ דרך המשלב תוך השלכות מרחיקות לכת את נושא הסוציולוגיה, הפסיכולוגיה והדת עם תחום הרווחה והעבודה הסוציאלית. בעשרת ספריו, שתורגמו לשפות שונות, הוא מפתח מודל המשקף חשיבה שיטתית בעלת השלכות לעולם הטיפולי ולחברה כולה.

מרדכי רוטנברג נשוי לנעמי, אחות במקצועה. לזוג נולדו ארבעה ילדים. הצעיר שבהם נהרג כחייל בשנת 1988. נכדתו היא ד"ר תהלה הרץ.

==מכון רוטנברג לפסיכולוגיה יהודית==
בשנות השבעים, פיתח פרופ' מרדכי רוטנברג שיטה פסיכולוגית חסידית והחל ללמדה במוסדות אקדמאיים. שיטה זו שימשה כבסיס ל'מודל הפסיכולוגיה היהודית' אותו פיתח יחד עם בתו ד"ר מיכל פכלר ותלמידו ד"ר ברוך כהנא. בשנת 2006 הקימו השלושה את 'מכון רוטנברג לפסיכולוגיה יהודית', הקרוי על שם בעז בנו הצעיר של פרופ' רוטנברג.

==מספריו==
===ספרים בעברית===
* קיום בסוד הצמצום – מודל התנהגותי לפי החסידות הקבלית, הוצאת מוסד ביאליק, 1990. זכה בפרס ירושלים למחשבת ישראל.
* 
* שבעים פנים לחיים – רה-ביוגרפיה מדרשית כפסיכותרפיה אישית, הוצאת מוסד ביאליק, 1994.
* פרד"ס הנפש – הגשר הפסיכו-תירפויטי בין הרציונלי למיסטי, הוצאת אקדמון, 1995.
* 
* היֵצֶר – הפסיכולוגיה הקבלית של מיניות ויצירתיות, הוצאת שוקן, 1999.
* ממקדש למדרש – פונד-מנטליזם פסיכולוגי והיהדות, הוצאת שוקן, 2001.
* שכול והאגדה החיה: לא המעשה עיקר אלא המעשייה, הוצאת משכל, 2005.
* על החיים והאלמוות – דימויי גן עדן כמעצבי התנהגות: נצרות, אסלאם, יהדות, הוצאת ראובן מס, 2008.
* מבוא לפסיכולוגיה של הצמצום: תאוריה יהודית במדעי החברה, הוצאת ראובן מס, 2010.
*החיים כמסע תנ"כי: סוד היצר והיצירה המדברית, משכל, 2012.
*להציל את המונותאיזם: מבוא לגיור חברתי, ראובן מס, 2015.
*(יחד עם ברוך כהנא) השטיבל והסטארט־אפ: שש שיחות על חסידות, פסיכולוגיה יהודית ואתגרי השעה, ידיעות ספרים, 2018.
*יחידת "קדם – 101" וחידת פעולות התגמול, ראובן מס, 2020.

* ספר יובל לכבודו - מדרש בנפש: עיונים בפסיכולוגיה ויהדות לכבוד מרדכי רוטנברג. עורכים: שחר ארזי, מיכל פכלר וברוך כהנא. מועצה מדעית: משה אידל, אבשלום אליצור, הרווי גולדברג, יהודה ליבס, אביעזר רביצקי וזאב קליין. הוצאת ידיעות אחרונות, 2003.

=== ספרים באנגלית ===
* Damnation and Deviance: The Protestant Ethic and the Spirit of Failure, 1978
* Hasidic Psychology: Making Making Space for Others, 2003
* Rewriting the Self: Psychotherapy and Midrash, 2004
* Creativity and Sexuality: A Kabbalistic Perspective, 2005
* The Psychology of Tzimtzum: Self, Other, and God, 2016
* Between Rationality and Irrationality: The Jewish Psychotherapeutic System, 2017

==לקריאה נוספת==
* "אודות מרדכי רוטנברג", בספר החיים כמדרש - עיונים בפסיכולוגיה יהודית, הוצאת ידיעות אחרונות, 2005.
* [http://www.israelhayom.co.il/article/379037 "הילד שהציל את ירושלים"], נדב שרגאי, ישראל היום, מוסף "ישראל השבוע", יום ששי, כ"ח בניסן תשע"ו, 6 במאי 2016, עמוד 16-19.

== קישורים חיצוניים ==

* [http://www.jewishpsychology.org/ אתר מרכז רוטנברג לפסיכולוגיה יהודית]
* 
* 

* 
* [http://toravoda.org.il/כתבה/על-החיים-והאלמוות-שיחה-עם-פרופ-מרדכי-ר על החיים והאלמוות - שיחה עם פרופ' מרדכי רוטנברג], דעות 38, אב תשס"ח
* 
* צור ארליך, [http://tsurehrlich.blogspot.co.il/2012/09/blog-post.html שמונים שנה במדבר: עם פרופ' מרדכי רוטנברג על יציאת מצרים של האוטוביוגרפיה], הופיע במוסף "דיוקן", "מקור ראשון", י"ג באלול תשע"ב,31 באוגוסט 2012
* [https://youtube.com/watch?v=GVHX3_lWKHc מרדכי רוטנברג בראיון לשרה בנבנישתי] תולדות ישראל, 20 ביוני 2015 ביוטיוב
* 
* 
* 

מכּתביו:
* 
* 
* 

==הערות שוליים==

קטגוריה:ישראלים ילידי גרמניה
קטגוריה:עובדים סוציאליים ישראלים
קטגוריה:פסיכולוגים ישראלים
קטגוריה:קרימינולוגים ישראלים
קטגוריה:סגל האוניברסיטה העברית בירושלים: עבודה סוציאלית
קטגוריה:זוכי פרס ישראל בחקר העבודה הסוציאלית
קטגוריה:עוסקים בפסיכולוגיה יהודית
קטגוריה:סגל המרכז הירושלמי לענייני ציבור ומדינה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת ניו יורק
קטגוריה:בעלי תואר דוקטור מאוניברסיטת קליפורניה בברקלי
קטגוריה:אבות שכולים: חללי צה"ל
קטגוריה:ישראלים שנולדו ב-1932